Međunarodni praznici
Međunarodni praznik označava dan, sedmicu, godinu ili vijek kada se podsjeća na neku temu koja je od opće važnosti ili brige. Obilježavanje takvog praznika ima za cilj da privuče pažnju svjetske javnosti na važne međunarodne interese, promovira važnu ideju i pokrene na akciju. Mnoge od ovih proslava ustanovile su međunarodne institucije kao što su: Generalna skupština Ujedinjenih nacija, Ekonomsko i socijalno vijeće i UNESCO. U tom slučaju, vodeća agencija za određenu proslavu koristi simboliku Ujedinjenih nacija ili UNESCO-a, posebno dizajniran logo za godinu, te njihovu infrastrukturu za koordinaciju događaja širom svijeta. Također prezentira i pismeni izvještaj. Njime se sumiraju aktivnosti koje su poduzete širom svijeta pod pokroviteljstvom međunarodnog praznika i daju se preporuke za budućnost.